Diari Oficial de la Generalitat Valenciana


Sumari del DOGV 3941, del 16-02-2001 (2001/1244)

RESOLUCIÓ de 15 de gener de 2001, del Servei Territorial d'Indústria i Energia d'Alacant, per la qual se sotmet a informació pública l'aprovació del projecte, l'autorització administrativa, la declaració en concret d'utilitat pública de la línia aèria de mitjana tensió a 20 kV D/Cº, d'unió entre la LAMT Jesús Pobre i la LAMT la Marquesa, al terme municipal de Dénia (Alacant).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3941

Data del DOGV
:   16-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1244


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 15 de gener de 2001, del Servei Territorial d'Indústria i Energia d'Alacant, per la qual se sotmet a informació pública l'aprovació del projecte, l'autorització administrativa, la declaració en concret d'utilitat pública de la línia aèria de mitjana tensió a 20 kV D/Cº, d'unió entre la LAMT Jesús Pobre i la LAMT la Marquesa, al terme municipal de Dénia (Alacant). [2001/1244]
  
JUEXPR/2000/11(ATLINE/2000/374)
  
Als efectes previstos en els articles 9 del Decret 2.617/1966 i 10 del Decret 2.619/1966, sobre normes per a atorgament d'autorització administrativa en matèria d'instal·lacions elèctriques, ambdós de 20 d'octubre (BOE de 24 d'octubre de 1966); i en l'article 53 de la Llei 54/1997, de 27 de novembre, del Sector Elèctric (BOE de 28 de novembre de 1997), en concordança amb l'article 52 de la Llei d'Expropiació Forçosa; se sotmet a informació pública el següent projecte d'instal·lació elèctrica:
  
Peticionari: Iberdrola Distribución Eléctrica, SA, amb CIF A-95075578, oficines al c/ Calderón de la Barca, núm. 16, d'Alacant, societat dedicada a la distribució d'energia elèctrica a la província d'Alacant.
  
Lloc on s'establirà la instal·lació: terme municipal de Dénia. Origen i final a la partida Jesús Pobre a Dénia.
  
Finalitat de la instal·lació: LAMT 20 kV D/Cº d'unió entre la LAMT Jesús Pobre i la LAMT la Marquesa, a Dénia, a fi de millorar la qualitat del servei.
  
Característiques principals:
  
Tensió: 20 kV.
  
Longitud: 1.221 m, amb una obertura mitjana de 111 metres.
  
Nre. de suports: 11 metàl·lics.
  
Conductors: LA-110 D/Cº.
  
Aïllament: cadenes d'ancoratge i suspensió.
  
Origen i final: origen en el suport núm. 720176 de la línia Jesús Pobre i final en el suport núm. 11, entroncament aereosubterrani a instal·lar.
  
Pressupost: onze milions cinc-centes cinquanta-set mil cent noranta-huit pessetes (96.600.740 PTA).
  
El titular ha sol·licitat, sobre les finques descrites en la relació annexa, servitud de pas aèria d'energia elèctrica que comprén, a més del vol sobre el predi servent, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tota la gent i especialment pels propietaris de terrenys i la resta de titulars afectats pel dit projecte la relació dels quals s'inclou al final d'aquest anunci, perquè puga ser examinat l'expedient al Servei Territorial d'Indústria i Energia d'Alacant, situat al c/ Churruca, núm. 29, i perquè puguen presentar-s'hi les al·legacions que es consideren oportunes, en el termini de trenta dies comptats a partir del següent al de la inserció d'aquest anunci. Els plans parcel·laris podran ser igualment consultats a l'Ajuntament de Dénia.
  
Alacant, 15 de gener de 2001.- El director territorial: Clemente Vergara Trujillo.